Daerah Kapit

Daerah Kapit (: ; ) merupakan sebuah daerah pentadbiran di wilayah Sarawak, Malaysia. Daerah ini merupakan sebahagian daripada Bahagian Kapit yang di mana merupakan gabungan daripada empat buah daerah iaitu Bukit Mabong, Belaga, Song dan Kapit serta dua buah daerah kecil iaitu Sungai Asap dan Nanga Merit. Daerah Kapit mempunyai penduduk seramai 36,030 orang pada tahun 2020 dengan jumlah keseluruhan isi rumah sebanyak 8,959.

 Pentadbiran 
Daerah Kapit terletak di bawah pentadbiran Pejabat Daerah Kapit yang merupakan sebahagian daripada pentadbiran Bahagian Kapit. Pihak berkuasa tempatan yang mentadbir daerah ini pula ialah Majlis Daerah Kapit. Terdapat sebuah daerah kecil yang berada di bawah pentadbiran daerah ini iaitu Nanga Merit.

 Politik 
Daerah Kapit diletakkan di bawah tiga kawasan Dewan Undangan Negeri (DUN) iaitu Pelagus (N61) dan Bukit Goram (N63) yang terletak di bawah kawasan Parlimen Kapit (P215) serta Belaga (N65) di bawah kawasan Parlimen Hulu Rajang (P216).

 Geografi 
Daerah Kapit terletak di bahagian selatan negeri Sarawak dan bersempadan dengan Daerah Tatau dalam Bahagian Bintulu di bahagian utara, Daerah Belaga di bahagian timur laut, Daerah Bukit Mabong di bahagian selatan, Daerah Song di bahagain barat dan Daerah Selangau dalam Bahagian Sibu di bahagian barat laut. Sebagai sebuah daerah pentadbiran dalam Bahagian Kapit, Daerah Kapit terletak di bahagian utara Bahagian Kapit.

Daerah Kapit mempunyai keluasan kira-kira 3,973 kilometer persegi dan mempunyai titik tertinggi mencecah 1,104 meter. Bentuk muka bumi daerah ini kebanyakannya merupakan kawasan tinggi dan berbukit. Namun kawasan yang berdekatan dengan sungai mempunyai bentuk muka bumi yang rendah dan rata, menjadi kawasan penempatan penduduk. 

Antara sungai utama yang mengalir di daerah ini termasuklah Batang Rajang yang mengalir dari barat ke utara daerah ini dan Sungai Baleh yang merupakan anak sungai utama kepada Batang Rajang.

 Demografi 

Berdasarkan Banci Penduduk dan Perumahan Malaysia 2010, Daerah Kapit mempunyai jumlah penduduk seramai 55,304 orang dengan pecahan jantina iaitu 27,320 orang penduduk merupakan lelaki dan 27,984 orang penduduk lagi merupakan perempuan. Terdapat seramai 54,657 orang yang berwarganegara Malaysia dan 647 orang bukan warganegara Malaysia yang tinggal di daerah ini. Bumiputera Sarawak ialah kaum majoriti atau paling banyak yang bermastautin di Daerah Kapit dengan jumlah penduduk mencecah 50,670 orang, di mana merupakan gabungan daripada kaum Melayu Sarawak, Iban, Melanau dan Bidayuh dan lain-lain. Daripada jumlah keseluruhan tersebut, kaum Iban merupakan kelompok paling besar. Selain itu, penduduk yang berbangsa Cina membentuk kelompok kedua terbesar di daerah ini. Pada tahun tersebut juga, terdapat sebanyak 12,612 buah isi rumah dan 13,563 buah tempat kediaman iaitu rumah yang terbina di Daerah Kapit.
+Bilangan penduduk mengikut bangsa pada tahun 2010.StatusBangsaJumlahWarganegaraBumiputeraIban45,405Lain-lain2,156Melayu2,067Bidayuh741Melanau301Cina3,824India68Lain-lain95Bukan warganegara -647Jumlah55,304
Pada bancian berikutnya iaitu pada tahun 2020, Daerah Kapit mempunyai jumlah penduduk seramai 36,030 orang. Seramai 18,134 orang penduduk merupakan lelaki dan selebihnya merupakan perempuan dengan jumlah sebanyak 17,896 orang. Hampir 99 peratus penduduk di daerah ini merupakan warganegara Malaysia dengan jumlah sebanyak 35,643 orang dan selebihnya merupakan bukan warganegara dengan jumlah sebanyak 387 orang. Pada tahun tersebut juga, majoriti etnik yang tinggal di daerah ini ialah Bumiputera Sarawak yang membentuk peratus sebanyak 93 peratus. Daripada peratus tersebut, didapati bahawa terdapat seramai 33,110 orang yang merupakan Bumiputera Sarawak. Selebihnya iaitu tujuh peratus, merupakan penduduk yang beretnik Cina. Terdapat sebanyak 11,711 buah tempat kediaman yang terbina di Daerah Kapit dengan 8,959 buah isi rumah pada tahun 2020.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu1,257Bumiputera lain31,853Cina2,482India24Lain-lain27Bukan warganegara -387Jumlah36,030

 Agama 

Di daerah Kapit, agama Kristian merupakan agama paling ramai penganut dengan peratusan lebih 89 peratus diikuti agama Islam sebanyak lebih enam peratus. Penduduk beragama Buddha pula membentuk kelompok ketiga terbesar di daerah ini dengan peratusan lebih tiga peratus dari jumlah penduduk. Penduduk yang menganut agama lain-lain membentuk kumpulan minoriti dengan peratusan kurang dari satu peratus.
+Bilangan penduduk mengikut agama (2020)AgamaJumlahKristian32,269Islam2,351Buddha1,266Lain-lain116Tidak beragama18Hindu10Jumlah36,030

 Rujukan 

 Pautan luar 
 . Dicapai pada 2 Januari 2023.

Kategori:Daerah di Bahagian Kapit